b'\n_START_ARTICLE_\nHenrik Harlaut\n_START_SECTION_\nKarriere\n_START_PARAGRAPH_\nHarlaut er f\xc3\xb8dt og oppvokst i Stockholm, Sverige, og startet \xc3\xa5 kj\xc3\xb8re ski da han var rundt 2 \xc3\xa5r gammel. Han pleide \xc3\xa5 reise ned til Alpene i Frankrike med familien hver ferie, og startet \xc3\xa5 kj\xc3\xb8re alpint da han fylte 5. P\xc3\xa5 denne tiden var ishockey lidenskapen hans. Ved fylte 9 \xc3\xa5r flyttet han og familien til \xc3\x85re, litt lenger nord i Sverige fordi hans eldste bror startet p\xc3\xa5 en skole hvor han kj\xc3\xb8rte ski. \xc3\x85re er Sveriges mest popul\xc3\xa6re skianlegg. Da han flyttet til \xc3\x85re ble han introdusert for twin-tip, men ble ikke ordentlig interessert f\xc3\xb8r han s\xc3\xa5 Redbull Big Air og sluttet med ishockey._NEWLINE_Da han var 13 dro han p\xc3\xa5 hans f\xc3\xb8rste US Freeskiing Open. Han ble ikke kvalifisert, men erfarte mye. \xc3\x85ret etter dro han tilbake, kom til finalen og landet sin f\xc3\xb8rste switch 1260. Da Jon Olsson, en svensk freestyle alpinist s\xc3\xa5 dette kom han opp til Harlaut og inviterte han til konkurransen Jon Olsson Invitational. Her fikk Harlaut muligheten til \xc3\xa5 bli kjent med de beste skikj\xc3\xb8rerne i verden, for ikke \xc3\xa5 glemme at han kj\xc3\xb8rte p\xc3\xa5 et av de beste hoppene. Han landet sin f\xc3\xb8rste switch 1440 i en alder av 14 \xc3\xa5r, og fortsatte \xc3\xa5 konkurrere s\xc3\xa5 mye som mulig. Han hadde lenge \xc3\xb8nsket \xc3\xa5 lage filmer med broren og vennene - rett og slett fordi de mente at dette var noe av det beste med skikj\xc3\xb8ring. Han kunne uttrykke stilen sin og trikse p\xc3\xa5 en bedre m\xc3\xa5te. Siden dette har han konkurrert i Dew Tours, X-Games, Freestyle.ch, European Open ogs\xc3\xa5 videre._NEWLINE_Han har v\xc3\xa6rt med i flere filmer produsert av blant annet Level 1 Productions, 4bi9 Media, Stept Productions, Poor Boyz Productions, Matchstick Productions, Field Productions, Rage Films ogs\xc3\xa5 videre.'